钦定古今图书集成/明伦汇编/闺媛典/第133卷 > 曾缙妻赵氏
## 钦定古今图书集成/明伦汇编/闺媛典/第133卷 > 曾缙妻赵氏

按《闽通志》：“赵氏，名妙琉，古田民，友拳女，适同里曾缙。
缙亡，妙琉年二十五，男鼒甫一岁，舅姑年老，妙琉誓
不再嫁，终始如一。正统间，寇乱，舅姑为贼所击，妙琉
冒白刃求代，贼怜之而去。既而家业尽于火，妙琉奉
舅姑居草庐，纺绩以养，志操愈坚。姑尝遘疾甚危，妙
琉割股肉疗之。舅姑殁，丧葬举无违礼。有司以闻，诏”
旌其闾。